ΙΣΤΟΡΙΑ Α΄ ΤΑΞΗΣ ΓΕΝΙΚΟΥ ΛΥΚΕΙΟΥ
1ο  ΘΕΜΑ
1.α.
(Ι) Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη Σωστό, αν η πληροφορία είναι σωστή, ή τη λέξη Λάθος, αν η πληροφορία είναι λανθασμένη:
1. Η οργάνωση του κράτους της αρχαίας Αιγύπτου είχε χαρακτήρα θεοκρατικό.
2. Η γραμμική Β΄ γραφή δεν έχει ακόμη αποκρυπτογραφηθεί. 
3. Ο δωρικός ρυθμός αφορά την κεραμική τέχνη.
4. Ο Κίμων πέθανε κατά την πολιορκία του Κιτίου στην Κύπρο.
5. Κύριο έργο των δημάρχων στη Ρώμη ήταν η προστασία των πληβείων.
(μονάδες 5)
(ΙΙ) Να τοποθετήσετε τα παρακάτω γεγονότα στη σωστή χρονολογική σειρά, αρχίζοντας από το αρχαιότερο:
α. διαμόρφωση της Κοινής Ελληνικής γλώσσας
β.συγκέντρωση σχεδόν όλων των εξουσιών από τον Οκταβιανό
γ. συνέδριο της Κορίνθου υπό τον Φίλιππο Β΄ 
δ. δεύτερος ελληνικός αποικισμός
ε. δολοφονία του Εφιάλτη
(μονάδες 5)
Μονάδες 10
1.β.Να δώσετε το περιεχόμενο των παρακάτω ιστορικών όρων: μυκηναϊκός πολιτισμός (μονάδες 5), τριηραρχία (μονάδες 5), δικτάτορας (μονάδες 5).
Μονάδες 15


